جمهور باشقانی‌نین سؤزجوسو ابراهیم کالین 15 ژوئیه‌ده‌کی چئوریلیش جهدی‌نین آرخاسیندا فتح‌الله چی ترور تشکیلاتی فتو-نون اولدوغونا دایر شوبهه قالمادیغینی دئدی.
ابراهیم کالین مرمره اونیورسیته‌سی ایلاهیات فاکولته‌سینده کئچیریلن "15 ژوئیه چئوریلیش جهدی: سیویل توپلوم همرای لیگی " مؤوضولو سمپوزیومدا چیخیش ائده‌رک دئدی‌کی، 15 ژوئیه گئجه‌سی نه‌لرین اولدوغونو اونودولماماسی اوچون بیر آرایا گلمک اهمیت داشیییر.
ابراهیم کالین، بو چئوریلیش جهدینی ائدن‌لرین، "نیه اینسان‌لار کوچه‌یه چیخدی" دئیه سوروشدوق‌لارینی، "بیزیم خالقیمیز او قدر جسور دئییل"، "اونلار  اف 16-لارلا نه ائده‌جک‌لرینی بیلمیرلر"، "اللرینده سلاح اولان عسگر گؤرسه خالقیمیز ائولرینه قاچار" دئیه دانیشدیق‌لارینی ایفاده ائتدی.
بو چئوریلیش‌ین قارشی‌سینی آلانلارین اللرینده هئچ نه یوخ ایدی.
"بلکه ده دونیادا باشقا بیر اؤلکه‌ده، آزادلیق و دموکراسی آدینا بئله بیر رئاکسیا اولدوقجا چتین گؤروله بیلر. بورادا اصلینده تورک توپلومونون نه قدر گوج‌لو اولدوغونو گورمک مومکوندور.بوردا اهمیت‌لی اولان اینسان‌لارین ایمانلا و جسور شکیلده کوچه لره چیخماسی اولموشدور. بعضی‌لری حیات‌لارینی بایراقلاری و وطن‌لری اوچون فدا ائتدی‌لر.
او گئجه‌نین بیر ده قاران‌لیق بیر جهتی اولدوغونو ایفاده ائدن ابراهیم کالین، بون‌لاری قئید ائتدی:
"گولن تروریست تشکیلاتی چئوریلیش جهدینی حیاتا کئچیردی و بئله لیکله دئشیفره اولدولار. (بو قروپ، دؤولت قوروملارینا نئجه سیزابیلیر) و (بیر عسگری چئوریلیشی نئجه رئال‌لاش‌دیرا بیلر؟)، بو سوال‌لار وئریله بیلر. ایندییه قدر بو چئوریلیش جهدینده توتولان‌لارین ایفاده‌لرین‌دن گؤردوگوموز قدریله، اؤزلری‌نین بو چئوریلیش جهدی‌نین آرخاسیندا اولدوغونا دایر هئچ بیر شوبهه‌میز قالمادی. "
قالین، فئتؤنون 15 ژوئیه اونجه‌سینده،"تورکیه‌ده بیر دیکتاتور وار و بو دیکتاتورا قارشی حربی چئوریلیش ایله آنجاق بو دیکتاتوردان قورتولونابیلیر" ایماژی یارادیلمایا چالیشدیغینی ایفاده ائتدی.
بو وضعیتین اوخشاری میصرده محمد مورسی‌یه قارشی ائدیلدیگینی دئین کالین،
"داوام‌لی اولا‌راق بونون اوزرینده دوردولار. او گئجه‌کی چئوریلیش جهدی‌نین سانکی خالق طرفینده بیر قارشی‌لیغی اولدوغونو گؤسترمه‌یه چالیشدی‌لار. بئله بیر گئجه یاشادیغیمیز اوچون اولدوقجا کدرلییز کاش بو یاشانماسایدی اما بیر طرف‌دن ده او گئجه سایه‌سینده اونلارین گئرچک اوزونو گؤرموش اولدوق." دئدی.
بو گون، 15 ژوئیه‌دن داها گوج‌لو بیر تورکیه‌نین وار اولدوغونو وورغولایان ابراهیم قالین، بئله داوام ائتدی:
"ایقتیصادیات داها گوج‌لو، اؤلکه داها گوج‌لو و داها بیرلشمیش بیر سیاست وار. بئله بیر حادثه باشقا بیر اؤلکه‌ده اولسایدی، دؤولت قوروم‌لاری بیر-بیرینه دوشر، جمعیت قوطوبلاشیر و بیر-بیرینه دوشردی اما بو خاین چئوریلیش جهدی‌نین آردین‌دان یئنی بیر کؤرپونون آچیلیشی اولدو. اوندان سونرا تورکیه هله اقتصادی اولا‌راق اینکیشافینا داوام ائدیر و یاخیندا بوغازین آلتین‌دان کئچن یئنی بیر کئچید خیدمته آچیلا‌جاق. بو یاخین‌لاردا دونیا انرژی فورومونو توپلادیق و دونیا‌داکی انرژی ساحه سینده اولان موهوم  اینسان‌لاری قوناق ائتدیق و انرژی سیاستی‌نین گلجیی حاقیندا موذاکیره‌لر آپاردیق. بیزیم خاریجی و داخیلی سیاستیمز آرتیق تورکیه‌نین چوخ داها گوج‌لو بیر اؤلکه اولدوغونو گوستریر. بو دا خالقیمیزین جسارتیله، اونلارین قهرمانجاسینا دوروشلارییلا چوخ یاخین‌دان علاقه‌لی بیر نتیجه‌دیر. "
قالین، بیر داها 15 ژوئیه اوخشاری بیر حادثه‌نین یاشانماماسی اوچون شهیدلرین هر زامان خاطیرلانماسی، اونلارین حکایه‌لری‌نین اوشاق‌لارا آنلاتیلماسینین لازیم اولدوغونو قئید ائتدی.
